text: 28. ΝΟΜΟΣ υπ’ αριθ. 167 της 15/20 Σεπτ. 1975 (ΦΕΚ Α΄ 199) Περί ρυθμίσεως θεμάτων αφορώντων εις την άσκησιν επαγγέλματος Φυσικοθεραπευτού, Αδελφής Νοσοκόμου, Επισκεπτρίας, Μαίας και Βοηθού Νοσοκόμου. Άρθρ.1.-1.(Αντικαθίσταται το άρθρ. 2 Ν.Δ. 775/ 1970, ανωτ. σελ. 623). 2.(Αντικαθίσταται η παρ. 1 του άρθρ. 13 Ν.Δ. 775/1970). Άρθρ.2.-Οι Βοηθοί Νοσοκόμοι απόφοιτοι ανεγνωρισμένων σχολών Βοηθών Νοσοκόμων μονοετούς φοιτήσεως ανήκουν εις την Β΄ κατηγορίαν υπαλλήλων αι δε θέσεις αυτών διαβαθμίζονται από του 10ου έως και 6ου βαθμού. Άρθρ.3.-Ο υπό μαιών προσληφθεισών ή εφεξής προσλαμβανομένων, κατά το άρθρ. 8 παρ. 2 του Ν.Δ. 2593/1953 «περί ασκήσεως του Μαιευτικού Επαγγέλματος και περί εκπαιδεύσεως των μαιών» (ανωτ. σελ. 609) διανυθείς χρόνος εις την εις ην προσελήφθησαν θέσιν, λογίζεται ως υπηρεσία καλύπτουσα και την εκ του άρθρ. 10 του Ν.Δ. 67/1968 «περί λήψεως μέτρων δια την κάλυψιν των υγειονομικών αναγκών της υπαίθρου» (ανωτ. σελ. 524,01) υφισταμένην υποχρέωσιν αυτών, της παραγράφου ταύτης διατηρουμένης εν ισχύϊ και μετά το τελευταίον τούτο Ν.Δ/μα. Άρθρ.4.-Από της ενάρξεως της ισχύος του παρόντος καταργούνται: α)Η παρ. 1 του άρθρ. 8 του Ν.Δ. 2593/1953 (ανωτ. σελ. 609). β)Η παρ. 7 του άρθρ. 14 του Ν.Δ. 4053/1960 «περί οργανώσεως του Αντιφυματικού Αγώνος» (τόμ. 34 σελ. 156,01) γ)Πάσα διάταξις αντικειμένη εις τον παρόντα νόμον. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 